text: Hasfjord er sleipaður frá Gomlurætt og bíðað verður nú eftir Brimli, ið skal sleipa Hasfjord til Havnar – Ongin sigling verður á leið 85 restina av degnum. Hvussu verður við siglingini í morgin er framvegis ógreitt, upplýsir Strandferðslan
text: #000001
text: Á heimasíðuni hjá Strandferðsluni stendur soleiðis:
text: #000003
text: – Kl. 10:41 í dag fráboðaði skiparin umborð á Hasfjord, at Hasfjord hevði fingið maskinsteðg, og teir lógu uttanfyri ferjuleguna á Gomlurætt.
text: #000004
text: – Arbeitt varð við at fáa Hasfjord sleipaðan útum ferjuleguna, soleiðis, at Teistin kundi leggja at á Gomlurætt. Bert smávegis seinking var í ferðaætlanini hjá Teistanum; kl. 11:16 hevði Teistin lagt at og tømt skipið, fekk síðani ferðafólk og bilar umborð og setti kós móti Skopun aftur. Ætlanin er, at siglingin á leið 60 og 61 í dag, skal verða smbr. ferðaætlan.
text: #000005
text: – Nú verður bíðað eftir Brimli, ið skal sleipa Hasfjord til Havnar, har akfør og ferðafólk sleppa í land. Ongin sigling verður á leið 85 restina av degnum. Hvussu verður við siglingini í morgin er framvegis ógreitt, men kunnað verður um hetta skjótast til ber.
text: #000006